ماتم

ماتم داری یا ماتم، شیعہ معصومین بالخصوص حسین پر عزاداری کرنے کی ایک بہت مشہور رسم و روایت ہے۔ عزاداران نوحہ خوانی کے ساتھ ساتھ ماتم کرتے ہیں۔ ایران اور اسی طرح دوسرے کئی ممالک میں جلوس کی شکل میں ماتم کرنا ایک مشہور ترین اور قدیمی ترین رسم ہے۔
 ماتم داری کی تاریخ 
عزاداری کی حالت میں اپنے سینے پر ماتم کرنا، صدر اسلام سے ہی مرسوم شیوہ تھا اور نقل ہوا ہے کہ بعض عورتوں نے پیغمبر اسلام کی وفات پر اپنے سینے اور سر پر ماتم کیا تھا اور اس طرح عزاداری کی تھی۔

حضرت امام حسینؑ کی شہادت کے بعد، مختلف طریقوں سے عزاداری کے رواج چل پڑے، جن میں سے ایک یہی ماتم کرنا ہے۔ ایسی حالت میں عزادار ماتم کرتے ہوئے خود کو امام حسینؑ کی مصیبت اور غم میں شریک سمجھتے ہیں۔حیدری، تاریخ و جلوہ‌ہای عزاداری امام حسینؑ در ایران، 1391ش، ص108

ماتم کرنا عرب قوم میں مرسوم تھا۔محدثی، فرہنگ عاشورا، 1388ش، ص257
اور ایران میں صفوی دور میں ماتم نے مذہبی شکل اختیار کی اور اس کے بارے میں قول ہے کہ لوگ بہت زور سے اپنے سینے پر مارتے تھے۔فیگوئرا، سفرنامہ فیگوئرا، 1363ش، ص309
اسی طرح بعض قول کے مطابق اصفہان جو صفوی شیعہ حکومت کا مرکز تھا وہاں لوگ ایک دائرے نما شکل میں کھڑے ہو کر اپنے پاؤں زمین پر مارتے تھے اور ساتھ گول گھوم کر اپنے سینے پر ماتم کرتے تھے۔کمپفر، در دربار شاہنشاہ ایران، 1350ش، ص179
قاجاری دور میں، بالخصوص ناصر الدین شاہ قاجار کے دور میں عزادار خاص آداب کے ساتھ کچھ کچھ فاصلے پر حلقے بنا کر نوحہ خوانی اور ماتم داری کرتے تھے یہاں تک کہ قاجار کے محل کے اندر عورتیں بھی نوحہ خوانی اور ماتم داری کیا کرتی تھیں۔مشحون، موسیقی مذہبی ایران، 1350ش، ص26 و محدثی، فرہنگ عاشورا، 1388ش، ص257 عصر حاضر میں، ماتم داری مجالس کا ایک حصہ بن گئی ہے بالخصوص جوانوں کی رغبت نوحہ اور ماتم کی طرف بڑھ گئی ہے۔

 جنت البقیع میں ماتم 
سعودی عرب میں ایک عرصے سے کٹر سنی حنبلی مسلک کی شاہی حکومت رہی ہے، جو ملک میں شیعہ اقلیتوں اور شیعہ حاجیوں پر کئی پابندیاں رکھتی آئی ہے۔ کبھی کبھار شیعہ علما کو تک دوران حج زد و کوب کا نشانہ بنایا گیا تھا۔ https://www.aljazeera.com/news/2011/10/31/saudi-police-release-canadian-shia-imam یہاں تک کہ 2016ء میں ملکی شیعہ عالم نمر باقر النمر کو سر قلم کرتے ہوئے سزائے موت دی گئی تھی۔ تاہم سعودی مذہبی پالیسی میں ولی عہد شہزادہ محمد بن سلمان، جو مخففًا ایم بی ایس کے طور پر مشہور ہیں، اپنی نگرانی میں روشن خیالی اور ہمہ اوست سوچ کا مظاہرہ کیا۔ ملک میں شیعہ افراد کے حقوق کو دیگر شہریوں کے مساوی لانے کی کوشش کی۔ https://en.mehrnews.com/news/203875/Shia-Muslims-hold-mourning-ceremony-in-Baqi-in-Medina

 حوالہ جات 

 بیرونی روابط 
 محرم کے ماتم میں زخمی عزا داروں کو ابتدائی طبی امداد کی فراہمی